બિજીંગ- દક્ષિણ ચીન સાગરમાં અમેરિકાના સર્વેલન્સના જવાબમાં ચીને પોતાના SU-35 ફાઈટર જેટ ઉતાર્યા છે. જેના લીધે ક્ષેત્રમાં તણાવની સ્થિતિ વધુ વણસી છે. મહત્વનું છે કે, દક્ષિણ ચીન સમુદ્ર એક વિવાદીત ક્ષેત્ર છે જેના પર ચીન પોતાનો એકાધિકાર હોવાનો દાવો કરતું રહ્યું છે. ચીનની સેનાએ એક નિવેદનમાં જણાવ્યું કે, તેણે હાલમાં જ દક્ષિણ ચીન સાગર ઉપર એક સંયુક્ત યુદ્ધઅભ્યાસમાં ભાગ લેવા માટે તેના SU-35 ફાઈટર જેટ વિમાન મોકલ્યા હતા. જોકે આ યુદ્ધાભ્યાસ ક્યારે કરવામાં આવ્યો તેની માહિતી ચીનની સેના દ્વારા આપવામાં આવી નથી.